                  sø- og handelsretten
                                     dom
                        afsagt den 14. december 2018
sag bs-8750/2017-shr
retail invest aps
(advokat jens weinkouff højmark ved advokatfuldmægtig reza ahmadian)
mod
henri drenck
(advokat lars broni)
denne afgørelse er truffet af dommer claus forum petersen og de sagkyndige
dommere tina bøggild og kai wöldike bested.
sagens baggrund og parternes påstande
sagen, der er anlagt den 19. oktober 2017, og som ved retten i aarhus’ kendelse
af 20. marts 2018 i medfør af retsplejelovens § 225, stk. 3, jf. stk. 2, nr. 4 og nr. 6,
er henvist til sø- og handelsretten, handler navnlig om, hvorvidt sagsøgte hen-
                                           2
ri drenck i forbindelse med salg af anparterne i et ham tilhørende selskab i
2010/2011 har overdraget eneretten til erhvervsmæssig brug af navnet/betegnel-
sen h c andersen fyrværkeri/h c andersen festfyrværkeri til sagsøgeren re-
tail invest aps, og om sagsøgte henri drenck ved fortsat brug af navnet/beteg-
nelsen h c andersen fyrværkeri efter ophør af parternes samarbejde ultimo
2013 har krænket henholdsvis krænker denne ret.
begge parter driver virksomhed inden for fyrværkeri.
retail invest aps (herefter retail invest) har nedlagt følgende påstande:
    1. henri drenck tilpligtes at anerkende, at import, markedsføring, handel
        og/eller anden erhvervsmæssig virksomhed under navnet ”h c ander-
        sen fyrværkeri” for varer og tjenesteydelser, som angivet i bilag 6, inde-
        bærer en krænkelse af retail invests enerettigheder efter varemærke-
        loven og markedsføringsloven.
    2. henri drenck forbydes at benytte ”h c andersen fyrværkeri” i er-
        hvervsmæssigt øjemed, herunder for import, handel og enhver kom-
        merciel brug for de i bilag 6 nævnte varer og tjenesteydelser samt forby-
        des at benytte domænenavnene hcafestfyrvaerkeri.dk, hcafestfyrværke-
        ri.dk, hcafyrvaerkeri.dk, hcafyrværkeri.dk og hcafyvaerkeri.dk.
    3. henri drenck tilpligtes at overdrage domænenavne hcafestfyrvaerke-
        ri.dk, hcafestfyrvaerkeri.dk, hcafestfyrværkeri.dk, hcafyrvaerkeri.dk,
        hcafyrværkeri.dk og hcafyvaerkeri.dk til retail invest.
    4. henri drenck tilpligtes til at betale retail invest at kr. 150.000,00 med til-
        læg af procesrente fra sagens anlæg.
                                                3
henri drenck har påstået frifindelse og har endvidere nedlagt selvstændig på-
stand om, at retail invest skal anerkende, at den danske varemærkeregistrering
nr. vr 2012 01494 af varemærket "h.c. andersen festfyrværkeri" slettes fra va-
remærkeregistret.
retail invest har over for henri drencks selvstændige påstand påstået frifindel-
se.
oplysningerne i sagen
ved følgende aftale købte retail invest henri drencks anparter i selskabet fyr-
værkerifabrikken jylland aps (cvr-nr. 20829737):
                                   ”salg af anparter
     sælger, henri drenck, silkeborgvej 901 8220 brabrand, sælger dags dato anparter
     nominelt kr. 125.000,00 i cvr nr. 20829737 fyrværkerifabrikken jylland aps for
     kr. 80.000,00 til: cvr 27411177 retail invist aps.
     brabrand 01. december 2010
     henri drenck                                       retail invest aps
     som sælger                                         som køber”
der er enighed om, at aftalen omfattede samtlige anparter i selskabet. parterne
har under hovedforhandlingen oplyst, at de er enige om, at aftalen uanset date-
ringen må anses for indgået den 9. eller 10. juli 2011.
den 13. juli 2011 sendte henri drenck en e-mail med emnefeltet ”anpartsover-
dragelse hca” til ulrik laust thaarup nielsen og revisor carl verner christi-
ansen. overdragelsesaftalen var vedhæftet e-mailen.
                                               4
af sagens bilag 12 fremgår blandt andet:
                                      ”vedtægter
                                            for
                               h.c. andersen festfyrværkeri
                                    cvr. nr. 20 84 97 37
     1. selskabets navn er: h.c. andersen festfyrværkeri aps.
        endvidere skal selskabet have følgende binavne:
        a) fyrværkerifabrikken jylland aps …”
bilaget er dateret den 10. juni 2011 og ikke underskrevet. der er for neden afsat
plads til underskrift for ”ulrik nielsen”.
den 12. juli 2011 sendte ulrik laust thaarup nielsen en e-mail vedhæftet sel-
skabets vedtægter til revisor carl verner christiansen med kopi til henri dren-
ck og claus nielsen.
af selskabets registrering den 15. juli 2011 hos erhvervsstyrelsen fremgår, at
selskabsnavnet ved en vedtægtsændring den 10. juni 2011 blev ændret fra fyr-
værkerifabrikken jylland aps til h.c. andersen festfyrværkeri aps. ifølge en
vedtægtsændring den 26. juni 2017 blev selskabsnavnet ændret til h.c. ander-
sen festfyrværkeri – lager aps, som også er selskabets navn i dag.
den 12. april 2012 fik retail invest registreret nedenstående figurmærke for
klasse 13: ”skydevåben; ammunition og projektiler; sprængstoffer; fyrværkeri-
genstande”.
                                        5
ulrik laust thaarup nielsen ejer gennem retail invest selskabet h.c. andersen
festfyrværkeri aps, cvr-nr. 27412793, der blandt andre har binavnet h.c. an-
dersen fyrværkeri aps. selskabet hed frem til den 26. juni 2017 retail denmark
aps.
henri drencks brug af navnet h c andersen
den 25. december 1989 oprettede henri drenck en enkeltmandsvirksomhed
med cvr-nr. 13725403.
den 17. marts 1995 blev henri drenck registreret som kapitalejer af selskabet
slp nr. 10.988 a/s, cvr-nr. 18155974, og selskabets navn blev samtidig æn-
dret til h. c. andersens festfyrværkeri a/s. den 29. juli 2003 blev selskabsnav-
net ændret til ejendomsselskabet silkeborgvej 901 a/s. selskabet blev den 22.
oktober 2003 erklæret konkurs.
den 20. marts 1995 blev henrik drenck og claus michael sørensen registreret
som kapitalejere af selskabet pbh nr. 22.754 aps, cvr-nr. 18280809. selskabs-
navnet blev samtidig ændret til eventyrautomater aps. efter claus michael sø-
rensen udtrådte af selskabet, blev selskabsnavnet og binavnet ændret ad flere
omgange, inden selskabet blev opløst efter konkurs. navnehistorikken er føl-
gende: den 1. maj 2002 blev selskabsnavnet ændret til fyrværkerifabrikken jyl-
land aps; den 26. maj 2003 fik selskabet binavnet h.c. andersen fyrværkeri
aps; den 22. oktober 2004 blev selskabsnavnet ændret til h.c. andersen fyr-
værkeri aps, og binavnet h.c. andersen fyrværkeri aps blev slettet; den 25.
                                         6
september 2008 fik selskabet blandt andet binavnet h.c. andersen festfyrvær-
keri aps; den 13. juli 2011 blev selskabsnavnet ændret til anpartsselskabet op-
rettet 11.07.11 og binavnet h.c. andersen festfyrværkeri aps blev slettet.
henri drenck registrerede – efter det oplyste i sommeren 2016 - i regi af sin en-
keltmandsvirksomhed domænenavnene hcafestfyrvaerkeri.dk, hcafestfyrvær-
keri.dk, hcafyrvaerkeri.dk, hcafyrværkeri.dk og hcafyvaerkeri.dk. domænenav-
nene linkede til henri drencks hjemmeside.
af en udskrift af 16. oktober 2017 fra henri drencks hjemmeside fremgår blandt
andet, at henri drenck under overskriften ”fyrværkeri h c andersen” anven-
der navnet h c andersen fyrværkeri i sin virksomhed, og at henri drenck for-
uden festfyrværkeri beskæftiger sig med import og engros-handel med fyrvær-
keri. af en udateret udskrift fra hjemmesiden fremgår en række ”udvalgte refe-
rencer”.
af en googlesøgning på ”h c andersen festfyrværkeri”fra 8. august 2018 frem-
går, at henri drencks hjemmeside, www.hcafestfyrvaerkeri.dk, fremkommer
som en annonce som andet søgehit.
afholdte festfyrværkerier
ved brev af 23. august 2012 fra aarhus kommune adresseret til ”h. c. ander-
sen festfyrværkeri, att. ulrik nielsen” meddelte aarhus kommune festfyrvær-
kerne henri drenck, ulrik nielsen og claus raberg tilladelse til afbrænding af
festfyrværkeri fredag den 24. august 2012 på hjørnet af skibbrogade og havne-
gade i aarhus, såfremt aarhus blev valgt til kulturhovedstad i år 2017.
der er fremlagt faktura udstedt den 30. august 2012 af h c andersen festfyr-
værkeri v/henri drenck vedrørende festfyrværkeri udført den 24. august 2012
                                          7
på aarhus havn. det er ubestridt, at fakturaen angår arrangementet i anled-
ning af, at aarhus blev valgt til kulturhovedstad.
der er som bilag i fremlagt en række fakturaer udstedt af h c andersen fest-
fyrværkeri v/henri drenck vedrørende diverse festfyrværkerier afholdt fra 2011
til 2015.
der er fremlagt uddrag af et magasin for ”usa festivalen” i aarhus den 4. juni
2013, hvoraf fremgår, at fyrværkerimester henri drenck under navnet h.c. an-
dersens fyrværkeri afviklede festfyrværkeri i anledning af afslutningen af festi-
valen.
forklaringer
der er afgivet forklaring af ulrik laust thaarup nielsen, henri drenck og
claus nielsen.
ulrik laust thaarup nielsen har forklaret blandt andet, at han er direktør i re-
tail invest aps. han startede i fyrværkeribranchen i midten af 90’erne som følge
af sin interesse for fyrværkeri. omkring 1999 stiftede han selskabet retail dan-
mark aps, cvr-nr. 27412793, som solgte fyrværkeriartikler. selskabet, som han
fortsat ejer, hedder i dag h.c. andersen festfyrværkeri aps.
i 2011 var salg af fyrværkeri for nedadgående, og han overvejede, hvordan hans
fyrværkerivirksomhed skulle indrettes fremadrettet. han tog derfor kontakt til
henri drenck, som han kendte lidt fra brancheforeningen. de mødtes nogle
gange i løbet af foråret 2011, hvor de talte om at etablere en fælles fyrværkeri-
forretning, der både solgte konsumfyrværkeri og afviklede festfyrværkeri. for
at få formalia på plads skulle de bruge et cvr-nr. henri drenck havde et pas-
                                         8
sivt selskab, fyrværkerifabrikken jylland aps, som henri drenck gerne ville af
med. han var selv ligeglad med, om han skulle oprette et nyt selskab eller over-
tage henri drencks passive selskab. de var enige om, at h c andersen festfyr-
værkeri var et godt navn at bruge i deres samarbejde.
i juni/juli 2011 kom formalia på plads. overdragelsesaftalen var kortfattet, da
der ikke var behov for at nedfælde andet på daværende tidspunkt. der var ikke
andre selskaber, der gjorde brug af navnet h c andersen fyrværkeri. de gik til
henri drencks revisor med deres planer. henri drenck skulle i starten fungere
som konsulent og senere muligvis købe sig ind. han og henri drenck fortsatte
samarbejdet efter hans overtagelse af selskabet. henri drenck skulle bistå med
at opbygge et forhandlernetværk, købe varer fra kina, ansøge om se-nummer
mv. henri drenck havde på daværende tidspunkt mere indsigt i de gældende
eu-standarder på fyrværkeriområdet. det var meningen, at de skulle have en
generel fyrværkerivirksomhed i h.c andersens festfyrværkeri aps.
festfyrværkeri er et fagbegreb. det er kun i forbindelse med festfyrværkeri, at
der må affyres professionelt fyrværkeri. i 2012 blev han autoriseret som festfyr-
værker. de afholdt ikke mange festfyrværkerier, før han fik sin autorisation.
aftalen med henri drenck indebar, at de stadig kunne servicere gamle kunder
med den baggrund, de hver især havde. hvis de fik nye kunder, uanset om det
var til konsumfyrværkeri eller festfyrværkeri, skulle handlen afvikles i regi af
selskabet h.c. andersen festfyrværkeri aps.
arrangementet rethink 2017 (aarhus kulturhovedstad 2017) blev afholdt den
24. august 2012. han og henri drenck stod begge for arrangementets festfyr-
værkeri. han skaffede aftalen gennem sin nabo michael jaap fra aarhus kom-
mune, og han søgte om tilladelse til at affyre festfyrværkeriet. tilladelsen blev
                                          9
givet til hans selskab h.c. andersen festfyrværkeri aps. han kan ikke svare
på, hvorfor henri drencks enkeltmandsvirksomhed udstedte fakturaen for ar-
rangementet. henri drenck skulle have fungeret som underleverandør, og fak-
turaen skulle have været udstedt af hans selskab. han drøftede ikke fakturaen
med henri drenck. de var jo i gang med en fælles virksomhed, og han ville ik-
ke bruge energi på at skabe problemer over en faktura, så han lod sagen ligge,
og så måtte de lave en mellemregning senere. han blev først klar over faktura-
en, efter den var udstedt.
”usa festivalen” i aarhus blev afviklet, mens henri drenck var konsulent i
selskabet, og han så henri drencks brug af navnet som reklame for selskabet.
festivalarrangøren var en af henri drencks gamle kunder.
hans samarbejde med henri drenck ophørte med udgangen af 2013 og havde
flere årsager. henri drenck fortolkede love og regler på sin egen måde, hvilket
skabte problemer i forhold til sikkerhedsstyrelsen, politiet mv. derudover kla-
gede medarbejderne på lageret over hans adfærd. de var vist nok enige om, at
samarbejdet skulle ophøre. de indgik ikke nogen aftale om den fortsatte brug af
navnet h.c. andersen festfyrværkeri efter samarbejdets ophør. han hørte ikke
siden fra henri drenck. selskabet havde på daværende tidspunkt et stort lager
af indkøbte varer fra kina påtrykt navnet. hvis henri drenck var af den opfat-
telse, at artiklerne og navnet tilhørte henri drenck, kunne henri drenck have
købt varerne af selskabet.
selskabet sælger primært til grossister som stark, bygma samt land og fritid.
selskabet leverer til ca. 150 butikker. alle enheder er påtrykt h.c. andersen
festfyrværkeri. derudover står selskabet også for professionelt festfyrværkeri.
selskabet har mellem 5 og 15 kunder til festfyrværkeri årligt. hans kerneforret-
ning er salg af fyrværkeri og ikke festfyrværkeri. selskabets omsætning var ca.
                                           10
7-8 mio. kr. om året. omsætningen i 2017 var knap så god som året før. års-
regnskab for 2017 er fortsat under udarbejdelse, da han har skiftet revisor til
deloitte, der er ved at lægge sidste hånd på det.
han blev gjort opmærksom på, at henri drenck fortsat brugte navnet h c an-
dersen fyrværkeri af nogle kunder, der havde forvekslet henri drencks hjem-
meside med hans selskab. han modtog en e-mail fra jesper lauersen fra stark,
der var utilfreds, da stark ikke var blevet oplyst om henri drencks brug af nav-
net. stark var en betydelig kunde.
han synes ikke, at henri drencks brug af navnet er i orden, da han har brugt
mange penge på at udvikle selskabet h.c. andersen festfyrværkeri aps. han
sendte først en e-mail til henri drenck, som henri drenck ikke svarede på. det
var derfor, at han følte sig nødsaget til at gå til sin advokat.
han ved ikke, hvor mange besøgende selskabets hjemmeside, www.hcaf.dk,
har haft. den har ikke været aktiv i så lang tid, da selskabets primære salg ikke
har været over internettet. hjemmesiden er ved at blive opdateret. han vil ikke
sælge fyrværkeri over nettet, men han vil have en tidssvarende hjemmeside,
der fortæller om virksomheden.
selskabet markedsføres gennem kundebesøg. når selskabet har indgået en
salgsaftale med en kunde, markedsfører kunden h.c. andersen festfyrværkeri
aps via salg af fyrværkerivarerne i sin butik. kunden kan få eller købe tryksa-
ger, som kunden kan omdele. selskabets festfyrværkeri markedsføres gennem
gamle kontakter og kunder, der spørger, om selskabet udfører festfyrværkeri.
ud over afslutningen på ”aarhus 2017” har selskabet også afviklet bryllupsfyr-
værkerier og havde ordre på et festfyrværkeri for tv2 og aarhus kommune til
                                         11
et fodboldarrangement, der dog blev aflyst på grund af vejret. han husker ikke
navne på andre festfyrværkerikunder.
selskabet registrerede i 2012 varemærket, og henri drenck blev orienteret om
registreringen. varemærket bruges i alle henseender, herunder på visitkort, i
brochurer samt på selskabets hjemmeside.
han blev først bekendt med magasinet om ”usa festivalen”, da hans advokat
fandt artiklen. han vidste, at henri drenck over en længere periode havde leve-
ret festfyrværkeri til aarhus city forening, da hans aftale med henri drenck in-
debar, at de fortsat skulle servicere eksisterende kunder. han vidste dog ikke,
hvilket navn henri drenck udførte festfyrværkeriet under. der er tale om et til-
bagevendende arrangement.
henri drenck havde tv-reklamer på tv2 østjylland. han klagede til tv2 over
reklamerne og sagde, at han ville få nedlagt fogedforbud, hvis tv2 fortsatte
med at sende reklamerne. som han husker det, skrev han også til henri drenck.
sagsøgerens omsætning har været påvirket af sammenkædningen med sagsøg-
te. stark stoppede i 2015 med at forhandle selskabets fyrværkeri i sin butik i
brabrand, da henri drenck brugte navnet h c andersen fyrværkeri. red offi-
ce ophørte tillige med at forhandle selskabets fyrværkeri i sin butik i silkeborg,
da nabobutikken samarbejdede med henri drenck. for et par år siden var han i
dialog med dansk supermarked om salg af fyrværkeri. forhandlingerne blev
ikke til noget på grund af selskabets historik. han skønner, at selskabets tab af
kunder har medført en mistet omsætning for 350.000 kr. skønnet er baseret på
en forventet omsætning ud fra de pågældende forhandleres karakter.
                                         12
henri drenck har forklaret blandt andet, at han har arbejdet med fyrværkeri si-
den starten af 80’erne. han har haft cvr-registreret virksomhed siden 1989.
han har drevet fyrværkerivirksomhed i flere selskaber. i selskaberne har der
været en smule import af fyrværkeri med henblik på forsyning af professionelle
kollegaer med fyrværkeri. der har ikke været engrossalg trods efterspørgsel.
hovedvirksomheden med festfyrværkeri var tidskrævende, så der var ikke mu-
lighed for tillige at håndtere engrossalg. mellem jul og nytår solgte han ”brown
label” konsumfyrværkeri i simpel papirindpakning i egne butikker.
at være festfyrværker er et personligt hverv, der kræver autorisation. han har i
forskellige regi afviklet mellem 1.000-1.500 festfyrværkerier under navnet h c
andersen. festfyrværkeri er som udgangspunkt engangsbegivenheder. hans
virksomhed får oftest nye kunder gennem anbefalinger.
ulrik laust thaarup nielsen deltog i udførelsen af festfyrværkeriet på grenaa
havn som lærling og vist også ved aarhus cityforenings arrangementet (begge
bilag i). begge arrangementer blev afholdt i 2012, efter at deres samarbejde var
begyndt. strandparken i/s (bilag i) var en fast kunde, som han tidligere havde
udført festfyrværkeri for. han har haft karin salling (bilag i) som kunde siden
midten af ’90’erne. fakturaen udstedt til aarhus motion (bilag i) vedrørte dhl-
stafetten, som han har afviklet fast gennem mange år. han har udført omkring
100 festfyrværkerier årligt. navnet h c andersen er kendt inden for branchen.
han kom selv på navnet h c andersen. det henviser til begyndelsesbogstaver-
ne i hans eget og hans gode ven og tidligere medarbejder, claus’, fornavne samt
efternavnet på deres fælles ven, den inspirerende poul andersen, der arbejdede
med underholdningsautomater. da han selv og claus startede et selskab med
underholdningsautomater, var navnet h c andersen givet. han har brugt nav-
                                          13
net h c andersen i promovering af sin fyrværkerivirksomhed i enhver hense-
ende, og navnet er fremgået på fakturaer, biler og arbejdstøj mv.
han ved ikke, hvem der udarbejdede overdragelsesaftalen. de aftalte nærmere
om samarbejdet mundtligt. købesummen på 80.000 kr. blev berigtiget ved kon-
tant overførsel. deres nye, fælles virksomhed skulle specifikt handle med en-
grossalg af nytårsartikler, og hans enkeltmandsvirksomhed skulle håndtere
festfyrværkeri. dette var aftalt mundtligt. han sondrede klart mellem, i hvilket
regi opgaverne blev udført. ulrik laust thaarup nielsen havde en personlig in-
teresse i at blive autoriseret festfyrværker. ulrik laust thaarup nielsen mente,
at det var nødvendigt at bruge navnet h c andersen i deres fyrværkerivirk-
somhed. han fandt en begrænset brug af navnet uproblematisk, da han selv var
del af projektet, og da det kunne give en synergieffekt i forhold til hans virke
som festfyrværker.
han var ikke involveret i registreringen af varemærket og blev først bekendt
med registreringen senere. ulrik laust thaarup nielsen bemærkede blot, at
denne i kraft af sin ”branding” af selskabet havde ret til at bruge varemærket.
han så først logoet, da det var færdigt, og han var ikke involveret i udarbejdel-
sen. han blev præsenteret for det og syntes, det så pænt ud. han havde ikke no-
get imod registreringen af varemærket, så længe det udelukkende blev brugt til
engrossalg inden for rammerne af deres mundtlige aftale, hvilket det også blev
gennem 2012.
deres samarbejde ophørte på grund af uoverensstemmelser om virksomhedens
drift. de indgik ikke nogen aftale i forbindelse med samarbejdets ophør. samar-
bejdet blev således ”forladt” på det eksisterende aftalegrundlag. de skiltes
hverken som venner eller uvenner. han brugte sine kræfter på rekonstruktion.
                                          14
han modtog ikke indsigelser fra hverken ulrik laust thaarup nielsen eller tv2
vedrørende tv-reklamerne. de havde kørt i mange år og blev ikke afbrudt.
ulrik laust thaarup nielsen indgik aftalen om arrangementet rethink 2017
gennem sin nabo. han mindes ikke, at ulrik laust thaarup nielsen deltog i af-
viklingen, som han selv stod for. han fik udstedt en personlig tilladelse til at
udføre festfyrværkeriet, og han har ikke før set den fremlagte tilladelse. han
havde ikke aftalt med ulrik laust thaarup nielsen, at overskuddet fra arrange-
mentet skulle fordeles mellem dem. ”den ene tjeneste er den anden værd”. når
han tjente på en aftale, som ulrik laust thaarup nielsen havde skaffet, så gik
der en tjeneste den anden vej. der var i øvrigt tale om en meget lille fortjeneste.
domænenavnene blev registreret i sommermånederne i 2016, efter han var ble-
vet opfordret af sin ven claus til at oprette en hjemmeside. claus håndterede
registreringen. referencerne på hjemmesiden skal gøre det lettere for tidligere
kunder at genbestille et arrangement. nogle af de anførte arrangementer er af
ældre dato, og nogle af kunderne er gengangere.
ordet festfyrværkeri i selskabets navn henviste til, at han var professionel fest-
fyrværker, selvom selskabet ikke udførte festfyrværkeri. det svarer til, at man-
ge selskaber kalder sig ”fyrværkerifabrik”, selvom selskabet ikke er en fabrik.
han var ikke involveret i registreringen af selskabsnavnet.
efter hans opfattelse er h c andersen fyrværkeri og h.c. andersen festfyr-
værkeri to forskellige navne. han har benyttet navnene i forskellige selskabsre-
gi. når et af hans tidligere selskaber gik konkurs, overdrog han før konkurserne
navnerettighederne til et af sine andre selskaber. han har ikke noget problem
med, at ulrik laust thaarup nielsen benytter navnet, så længe han kun anven-
der navnet i forbindelse med engrossalg.
                                         15
claus nielsen har forklaret blandt andet, at han har kendt henri drenck i 20-25
år. hans datter er samlevende med henri drenck. han mødte henri drenck, da
denne ville købe fyrværkeri af ham i stedet for at købe det i tyskland. henri
drenck kaldte sig også h c andersen dengang. navnet h c andersen er vel-
kendt i branchen og forbundet med henri drenck.
han er bekendt med, at henri drenck og ulrik laust thaarup nielsen indgik
en aftale om at etablere et fælles selskab med salg af fyrværkeri. han var ikke
involveret i detaljerne i aftalen, herunder spørgsmålet om navnerettigheder,
selvom nogle af forhandlingerne foregik på hans kontor. han vidste ikke, at der
blev registreret et varemærke.
samarbejdet mellem henri drenck og ulrik laust thaarup nielsen opstod, da
ulrik laust thaarup nielsen ville sælge eu-godkendte varer, som kunne mar-
kedsføres som fyrværkers egne varer. varerne skulle sælges engros til detail-
handlen og på webshop. det var ham bekendt ikke tanken, at ulrik laust
thaarup nielsen skulle udføre festfyrværkeri. henri drenck var fyrværker, og
ulrik laust thaarup nielsen var sælger.
han var ikke involveret i ophøret af samarbejdet mellem ulrik laust thaarup
nielsen og henri drenck.
parternes synspunkter
for retail invest aps er der i det væsentlige procederet i overensstemmelse
med påstandsdokumentet af 9. oktober 2018, hvoraf fremgår:
      ”anbringender
                                            16
til støtte for de af sagsøgeren nedlagte påstande 1-3 og sagsøgtes overdra-
gelse af domænet gør sagsøger overordnet gældende:
at   sagsøgte ved overdragelsesaftale af den 1. december 2010 har overdra-
     get den fulde selskabskapital i anpartsselskabet med cvr-nr. 20829737
     til sagsøger, jf. bilag 5.
at   overdragelsen omfattede samtlige anparter, herunder samtlige aktiver
     og immaterielle rettigheder,
at   overdragelsen derfor ligeledes omfattede retten til navnet og varemær-
     ket h. c. andersen fyrværkeri, jf. ufr 1981.408 h og højesterets dom
     af 20. december 2016 i sag 262/2015 (2. afdeling),
at   dette i øvrigt understøttes af tidsforløbet, herunder sagsøgtes afregistre-
     ring af selskabsnavnet ”h. c. andersen fyrværkeri” og i tidsmæssig til-
     knytning hertil sagsøgers registrering af selskabsnavnet og varemærket
     ”h. c. andersens festfyrværkeri” med sagsøgtes kendskab, jf. bilag 2,
     bilag 6 og 11-13,
at   sagsøgte herudover har bistået sagsøger med driften af sagsøgers sel-
     skab under navnet ”h. c. andersen festfyrværkeri” frem til nytår 2014,
at   det afvises, at parterne har aftalt nogen begrænsning i sagsøgers ret til
     og brug af navnet h. c. andersen fyrværkeri eller h. c. andersens
     festfyrværkeri, herunder at parterne har aftalt, at sagsøger alene måtte
     benytte navnet h. c. andersens festfyrværkeri til salg af konsumfyr-
     værkeri,
at   begrebet ”festfyrværker” er i bekendtgørelse om krav til fyrværkeri og
     andre pyrotekniske artiklers § 3 stk. 1 nr. 7, defineret som en ”person
     der har godkendelse til at håndtere og anvende professionelt fyrværke-
     ri”. ”professionelt fyrværkeri” er i samme bekendtgørelses § 3 stk. 1 nr.
     3 defineret som ”fyrværkeri der er beregnet til anvendelse af personer,
     der har godkendelse som festfyrværkere eller scenefyrværkere, og som
     ikke omfattes af begrebet konsumfyrværkeri”,
at   sagsøgers registrering og brug af selskabsnavnet og varemærket ”h. c.
     andersen festfyrværkeri” derfor indikerer, at der ikke har været hen-
     sigten, at sagsøger alene skulle drive forhandle konsumfyrværkeri,
såfremt retten måtte lægge til grund, at retten til navnet og forretningsken-
detegnet ”h. c. andersen fyrværkeri” ikke er overdraget til sagsøger gøres
det gældende,
at   sagsøgte alene har et påstået ibrugtaget varemærkeret til varemærke-
     lovens § 3 stk. 1 nr. 2,
at   opretholdelse af et varemærkeret opnået ved ibrugtagning forudsætter
     vedvarende erhvervsmæssig anvendelse,
at   sagsøgte slettede selskabsnavnet ”h. c. andersen fyrværkeri” den 13.
     juli 2013 i overensstemmelse med parternes aftale,
                                             17
at    sagsøgte ikke har dokumenteret et vedvarende og erhvervsmæssig
      brug af navnet h. c. andersen fyrværkeri som varemærke siden […
      ]parternes indgåelse af overdragelsesaftalen af den 1. december 2010,
at    sagsøgte derfor har mistet varemærket til h. c andersens fyrværkeri
      ved manglende vedvarende erhvervsmæssig brug,
at    sagsøger har registreret varemærket ”h. c. andersen festfyrværkeri”
      den 15. juni 2012 og gjort erhvervsmæssig brug af varemærket for salg
      og levering af festfyrværkeri,
at    sagsøger derfor har eneret til at gøre brug af ”h. c. andersen festfyr-
      værkeri” for salg og levering af fyrværkeri i danmark.
til støtte for sagsøgers påstand 1-3 og sagsøgtes krænkelse af sagsøgers va-
remærkeret gøres det videre gældende,
at    sagsøgers brand, forretningskendetegn og varemærke ”h. c. andersen
      festfyrværkeri” er velkendt og velrenommeret inden for fyrværkerik-
      redse og bliver antaget af såvel mindre som større virksomheder til af-
      vikling af festfyrværkeri, og bliver forbundet med fyrværkeri og afhol-
      delse af festfyrværkeri af høj kvalitet,
at    sagsøger og sagsøgte begge befinder [sig] … i engrosledet og markeds-
      fører samt sælger festfyrværkeri til erhvervsdrivende,
at    sagsøgte driver virksomhed med festfyrværkeri, import og engroshan-
      del med fyrværkeri samt salg af nytårsfyrværkeri under kendetegnet
      ”h c andersen fyrværkeri”, herunder via hjemmesiden ”hcafestfyrva-
      erkeri.dk” jf. bilag 8 og 9,
at    sagsøgte brug af navnet ”h c andersen fyrværkeri” som kendetegn
      for sagsøgtes produkter og ydelser, understøttes af den omfattende
      brug af dette som navn som domæne, jf. bilag 7 samt på indholdet af
      sagsøgtes hjemmeside, jf. bilag 8 og 9, og sagsøgtes køb af et eller flere
      google addword(s) relateret til h. c. andersen festfyrværkeri, jf. bilag
      15.
at    det af sagsøgte benyttede kendetegn ”h c andersen fyrværkeri” i det
      væsentlige er identisk med sagsøgers varemærke, hvor forskellen alene
      er sagsøgtes brug af betegnelsen ”fyrværkeri” frem for” festfyrværke-
      ri”, idet sagsøgte dog også benytter kendetegnet ”h c andersen fyr-
      værkeri” til forhandling og levering af bl.a. festfyrværkeri,
at    kendetegnet ”h c andersen fyrværkeri” er konceptuelt identisk med
      sagsøgers registrerede selskabsnavn og varemærke,
at    der derfor er en væsentlig risiko i offentligheden for forveksling mellem
      sagsøgers registrerede varemærke og sagsøgtes kendetegn og domæne
      samt markedsføring af sine produkter under navnet "h c andersen
      fyrværkeri",
                                            18
at    sagsøgte ved dennes erhvervsmæssige brug af navnet ”h. c. andersen
      fyrværkeri” samt domænenavnet ”hcafestfyrvaerkeri.dk” krænker
      sagsøgers danske varemærke ”h. c. andersen festfyrværkeri” jf. vare-
      mærkelovens § 4, stk. 1
til støtte for sagsøgers nedlagte påstand 2 og 3 samt sagsøgtes registrering
af de omtalte domæner i strid med domæneloven gøres det gældende,
at    de af sagsøgte registrerede domænenavne hcafestfyrvaerkeri.dk, hca-
      festfyrvaerkeri.dk, hcafestfyrværkeri.dk, hcafyrvaerkeri.dk, hcafyrvær-
      keri.dk og hcafyvaerkeri.dk består af forkortelsen "hcaf", der er et akro-
      nym for sagsøgers registrerede varemærke, ”h. c. andersen festfyr-
      værkeri” samt identisk med sagsøgers domæne ”www.hcaf.dk”,
at    sagsøgers [skal være ”sagsøgtes”] registrering af de omtalte domæne-
      navne er sket for at skabe forveksling med sagsøgers varemærke og for-
      retningskendetegn, for derved at skabe trafik på disse hjemmesider
      samt at snylte på sagsøgers renommé og oparbejdede goodwill,
at    sagsøgtes registrering og erhvervsmæssige brug af de pågældende do-
      mæner er derfor sket i strid med god domænenavnsskik, jf. domæne-
      navnslovens § 25, stk. 1.
til støtte for sagsøgtes brug af kendetegnet i strid med markedsføringsloven
gøres det gældende:
at    sagsøger i medfør af markedsføringslovens § 1 er beskyttet mod snylt-
      ning samt udnyttelse af sagsøgers indsats og i medfør af markedsfø-
      ringslovens § 22 mod brug af sagsøgers kendetegn,
at    sagsøgers forretningskendetegn ”h. c. andersen festfyrværkeri” er
      velkendt og velrenommeret inden for fyrværkerikredse og bliver anta-
      get af såvel mindre som større virksomheder til afvikling af festfyrvær-
      keri, og bliver forbundet med fyrværkeri og afholdelse af festfyrværkeri
      af høj kvalitet,
at    det danske marked en høj grad af genkendelighed forbundet med og
      goodwill tilknyttet sagsøgers varemærke og forretningskendetegn, der
      ikke er tilfældigt opstået, men er en følge af sagsøgers vedvarende, mål-
      rettede markedsføring af festfyrværkeri samt sagsøgers eget navn og
      mærke på det danske marked gennem mere end 6 år,
at    sagsøgtes domæne samt forretningskendetegn identisk med — eller i
      det mindste forvekslelig med — sagsøgers varemærke. begge navne an-
      vendes til handel med og afvikling af festfyrværkeri, og har således
      samme målgruppe,
at    parternes kunder i engrosledet er de samme, og at der af samme grund
      i endnu højere grad er risiko for udvanding af sagsøgers mærke for
      festfyrværkeri og forveksling mellem sagsøgers varemærke og sagsøg-
      tes forretningskendetegn og domæne,
                                            19
at    sagsøgtes brug af navnet "h c andersen fyrværkeri" udgør snyltning
      på og udnyttelse af sagsøgers indsats, hvilket er i strid med god mar-
      kedsføringsskik og en overtrædelse af markedsføringslovens § 22, idet
      sagsøgtes brug er egnet til at fremkalde forveksling med sagsøgers ken-
      detegn 'i h. c. andersen festfyrværkeri".
at    sagsøgtes erhvervsmæssige brug af navnet "h c andersen fyrværkeri"
      som bl.a. forretningskendetegn og hjemmeside er sket i strid med mar-
      kedsføringslovens § 1 og § 22.
til støtte for den nedlagte påstand 4 og sagsøgers krav gøres det gældende:
at    sagsøger og sagsøgte begge befinder sagsøgte i engrosledet og sælger
      festfyrværkeri til erhvervsdrivende, herunder ved levering af festfyr-
      værkeri til større og mindre arrangementer,
at    sagsøger og sagsøgte begge opererer med salg og levering af festfyr-
      værkeri i hele landet, men med primær fokus på midtjylland, hvor par-
      terne har bopæl og forretningsadresse,
at    begge parter konkurrerer om de samme kunder og inden for samme
      geografiske område,
at    sagsøgte efter overdragelsen af selskab og navnet ”h. c. andersen fyr-
      værkeri” til sagsøger fortsat har leveret flere festfyrværkerier til private
      og det offentlige under navnet ”h. c. andersen fyrværkeri”, jf. bilag
      16-18,
at    sagsøger allerede har oplevet omsætningstab, tab af goodwill og ophør
      af samarbejder på baggrund af den forveksling og forvirring, som
      sagsøgtes brug af et lignende navn har givet anledning til, herunder
      som følge af sagsøgtes utallige konkurser med en række forskellige sel-
      skaber,
at    sagsøger har modtaget flere henvendelser vedrørende den markedsfor-
      virring, som sagsøgtes brug af navnet ”h. c. andersen fyrværkeri” har
      givet anledning til,
at    sagsøgte har afvist at imødekomme opfordringen til at dokumentere
      sin omsætning, og at dette skal tillægges processuel skadesvirkning, så-
      ledes at en eventuel tvivl om sagsøgtes omsætning og berigelse ved
      uretmæssig brug af sagsøgers varemærke kommer sagsøgte til skade.
over for sagsøgtes selvstændige påstand gøres det gældende:
at    sagsøgte har været bekendt med og accepteret sagsøgers registrering af
      navnet h. c. andersen festfyrværkeri som navn og som varemærke i
      2011,
at    formålet med registreringen har været at drive virksomhed med leve-
      ring af festfyrværkeri fra dette selskab i samarbejde med sagsøgte.
      sagsøgers registrering af selskabsnavn henholdsvis varemærke er sket i
                                                  20
           overensstemmelse med parternes aftale og intenderede samarbejde, og
           sagsøgers registreringer har derfor været berettiget.
     at    sagsøgers registrering af varemærket er under alle omstændigheder
           sket i god tro, og sagsøgte hverken over for sagsøger eller patent- og
           varemærkestyrelsen gjort indsigelse mod denne registrering.
     at    sagsøgte har herudover været bekendt med og bidraget til sagsøgers
           brug af navnet og varemærket h. c. andersen festfyrværkeri over for
           omverdenen, og har således accepteret og dermed også tålt sagsøgers
           registrering af varemærket i 2012,
     at    sagsøgte har derfor under alle omstændigheder fortabt muligheden for
           at kræve varemærket slettet, jf. varemærkelovens § 8 og § 9.”
for henri drenck er der i det væsentlige procederet i overensstemmelse med
påstandsdokumentet af 9. oktober 2018, hvoraf fremgår blandt andet:
     ”… det fastholdes, at henri drenck har drevet fyrværkerivirksomhed under
     anvendelse af h. c. andersen-navnet … siden 1989. som det fremgår af bi-
     lag e blev virksomheden drevet i aktieselskabsregi under cvr-nr. 18155974
     fra 1995 til 2003, og i perioden fra 2003 til 2011 fandt driften sted fra i anpart-
     sselskabsregi under cvr-nr. 18280809. fra 2011 har henri drenck drevet sin
     virksomhed - stadig under anvendelse af h. c. andersen-navnet - i person-
     ligt regi under cvr-nr. 13725403, og han driver fortsat virksomheden under
     dette cvr-nr.
     henri drenck har gennem alle årene haft den bestemmende indflydelse på
     de selskaber, hvortil fyrværkerivirksomheden har været henlagt.
     som dokumentation for, at henri drenck kontinuerligt har anvendt navnet
     h c andersen-navnet for sin virksomhed gennem hele sit professionelle liv
     som fyrværker fremlægges som bilag g, h og i kopi af et udpluk af udstedte
     fakturaer. bilag g er fakturaer, der er udstedt under cvr-nr. 18155974 i peri-
     oden fra 20. december 1999 til l. september 2003, bilag h er fakturaer udstedt
     under cvr-nr. 18280809 i perioden fra 24. juli 2003 til 29. januar 2011, mens
     bilag i er fakturaer udstedt under cvr-nr. 13725403 i perioden fra 25. maj
     2011 til 29. maj 2018.
     det bemærkes for god ordens skyld, at der ikke i cvr-loven er krav om, at
     en personligt drevet virksomhed skal registreres under det eller de kalde-
     navn(e), der anvendes for virksomheden. det kan således ikke udledes af
     den som bilag 16 fremlagte udskrift fra cvr-registret for cvr-nr. 13725403,
     at henri drenck ikke har drevet sin virksomhed i personligt regi under an-
     vendelse af h. c. andersen- navnet.
     det bestrides ikke, at ulrik laust thaarup nielsen spillede en aktiv rolle i
     forbindelse med salget af fyrværkeriarrangementer, der blev udført den 24.
     august 2012 på aarhus havn, men det fastholdes, at arrangementet - som af-
     talt - blev faktureret af henri drenck, der i samarbejdet mellem parterne
                                             21
stod for festfyrværkeriarrangementer, mens ulrik laust thaarup nielsen
stod for salg af konsumfyrværkeri.
det tages til efterretning, at ulrik laust thaarup nielsen ikke ønsker at imø-
dekomme opfordringen til at oplyse, hvilke festfyrværkerier, han har haft
ansvaret for forud for 2016. det gøres gældende, at den manglende opfyldel-
se af opfordringen skal tillægges processuel skadevirkning, således at even-
tuel forklaring afgivet af ulrik laust thaarup nielsen under hovedforhand-
lingen om arrangementer for forud for 2016 ikke kan tillægges betydning.
…
anbringender:
til støtte for frifindelsespåstanden overfor retail invest aps' påstand l gøres
      det gældende,
at    henri drenck har gjort brug af h. c. andersen-navnet for sin fyrværke-
      rivirksomhed siden 1989,
at    han har opnået varemærkeretlig beskyttelse af navnet gennem indarbej-
      delse, jfr. varemærkelovens § 3, stk. 3,
at    henri drenck i 2011 gav ulrik laust thaarup nielsen en begrænset til-
      ladelse til at anvende navnet "h. c. andersen festfyrværkeri" i forbin-
      delse med engrossalg af fyrværkeri til private personer,
at    henri drenck i forbindelse med overdragelsen af anparterne i cvr-nr.
      20829737 [ikke] har overdraget retten til navnet og varemærket "h. c.
      andersen fyrværkeri" og/eller "h. c. andersen festfyrværkeri" til retail
      invest aps,
at    ulrik laust thaarup nielsen har anvendt navnet "h. c. andersen fest-
      fyrværkeri" i klar strid med forudsætningerne for henri drencks tilla-
      delse hertil,
at    henri drenck ikke kan forbydes at anvende h. c. andersen-navnet for
      sin virksomhed, idet hans anvendelse af navnet går væsentligt længere
      tilbage i tid, end retail invest aps' anvendelse af det angiveligt forveks-
      lelige navn "h. c. andersen festfyrværkeri", jfr. herved varemærke-
      lovens § 10,
at    henri drenck ikke har mistet sine varemærkerettigheder ved manglen-
      de brug, idet han vedvarende har benyttet h. c. andersen-navnet for
      sin fyrværkerivirksomhed, og
at    henri drencks anvendelse af h. c. andersen-navnet ikke udgør en
      overtrædelse af regler i markedsføringsloven, da den goodwill, der gen-
      nem årene er opbygget omkring h. c. andersen- navnet i forhold til
      fyrværkeriprodukter og -arrangementer.
til støtte for frifindelsespåstanden overfor retail invest aps' påstand 2 og 3
gøres det gældende,
                                                 22
      at    henri drenck har en varemærkeretlig beskyttet ret til at anvende nav-
            nene "h. c. andersen fyrværkeri" og "h. c. andersen festfyrværkeri"
            for sin virksomhed, og han handler dermed ikke i strid med god domæ-
            neskik ved at benytte disse navne som domænenavne, jfr. domæne-
            navnslovens § 25, stk. 1,
      at    henri drencks ret til at anvende navnene som domænenavne er en re-
            fleksvirkning af hans varemærkeretligt beskyttede ret til at anvende
            navnene "h. c. andersen fyrværkeri" og "h. c. andersen festfyrvær-
            keri" for sin virksomhed, uanset ulrik laust thaarup nielsen måtte ha-
            ve tilladelse til (en begrænset) anvendelse af navnet "h. c. andersen
            festfyrværkeri", og
      at    henri drencks anvendelse af h. c. andersen-navnet ikke udgør en
            overtrædelse af regler i markedsføringsloven da den goodwill, der gen-
            nem årene er opbygget omkring h. c. andersen- navnet i forhold til
            fyrværkeriprodukter og -arrangementer.
      til støtte for frifindelsespåstanden overfor retail invest aps' påstand 4 gøres
      det gældende,
      at    henri drencks brug af h. c. andersen-navnet er retmæssig, og
      at    der derfor ikke er grundlag for at imødekomme retail invest aps' er-
            statningskrav, der i øvrigt er udokumenteret.
      til støtte for sin selvstændige påstand om ophævelse af registreringen af va-
      remærkenummer vr 2012 01494 fra varemærkeregistrering, gør henri dren-
      ck gældende,
      at    varemærket er registreret i strid med henri drencks varemærkerettig-
            heder iht. varemærkeloven,
      at    ulrik laust thaarup nielsen har anvendt navnet "h. c. andersen fest-
            fyrværkeri" i klar strid med forudsætningerne for henri drencks tilla-
            delse hertil,
      at    retail invest aps/h. c. andersen festfyrværkeri - lager aps' anven-
            delse af varemærket skaber usikkerhed hos publikum, der forveksler
            virksomhederne med hinanden, og
      at    betingelsen i varemærkelovens § 28 for ophævelse af registreringen der-
            for er opfyldt.”
rettens begrundelse og resultat
det lægges efter sagens oplysninger, herunder bilaget ”oversigt over selska-
ber” (bilag e), hvis rigtighed er ubestridt, og parternes salgsaftale, dateret den 1.
                                            23
december 2010, til grund, at der ved retail invest aps’ køb af samtlige anparter
i selskabet fyrværkerifabrikken jylland aps (cvr 20829737) af henri drenck
ikke skete nogen overdragelse af et ”h. c. andersen”-navn. navnet, der er
uomtalt i salgsaftalen, var således ikke en del af det registrerede navn på det
overdragne selskab eller et registreret binavn i dette, og der foreligger ikke op-
lysninger om, at selskabet på overdragelsestidspunktet på andet grundlag skul-
le have været indehaver af nogen rettighed til en sådan betegnelse. efter de
fremkomne oplysninger, herunder ulrik laust thaarup nielsens forklaring, var
selskabet på salgstidspunktet ”passivt”, og der foreligger ingen oplysninger
om, at det på noget tidligere tidspunkt havde drevet virksomhed med anven-
delse af et h. c. andersen-navn.
det lægges efter de afgivne forklaringer og sagens øvrige oplysninger til grund,
at salget af selskabet til retail invest skete som et led i et nyetableret samarbejde
mellem retail invest og det nye selskab, som i tilknytning til overdragelsen fik
registreret navnet h. c. andersen festfyrværkeri aps, på den ene side og henri
drenck på den anden side. selskabet drev fra starten, hvor ulrik laust thaarup
nielsen endnu ikke havde godkendelse som festfyrværker, virksomhed med en
gros-salg af fyrværkeri, og henri drenck, der havde autorisation som festfyr-
værker, beskæftigede sig i samarbejdet overvejende med festfyrværkeri, som
det tilsvarende havde været tilfældet forud for parternes samarbejde. henri
drenck havde efter det oplyste også funktion som konsulent med kontakter til
kunder, kendskab til standarder, love og regler mv. der foreligger ikke herud-
over nærmere dokumenterede oplysninger om parternes opgaver eller rammer
i øvrigt for deres samarbejde, og heller ikke hvilke tilkendegivne forudsætnin-
ger parterne hver især havde for samarbejdet.
under parternes samarbejde fik retail invest i 2012 registreret figurmærket h.
c. andersen festfyrværkeri i klasse 13, for blandt andet ”fyrværkerigenstande”.
                                          24
det lægges til grund, at henri drenck blev gjort bekendt med registreringen, og
at han ikke rejste indsigelser herimod.
da parternes samarbejde ophørte med udgangen af 2013, skete det, uden at der
blev indgået nogen aftale om vilkårene herfor.
det er uomtvistet, at retail invest efter ophøret af parternes samarbejde uden
indsigelser fra henri drenck fortsat har drevet virksomhed under anvendelse af
navnet og mærket h.c. andersen festfyrværkeri, og at henri drenck, der trods
sit kendskab til varemærkeregistreringen allerede under parternes samarbejde
ikke før under nærværende retssag har rejst indsigelse herimod. idet det be-
mærkes, at henri drencks forudsætningssynspunkt efter det foreliggende ikke
kan føre til et andet resultat, har henri drenck under disse omstændigheder ik-
ke grundlag for nu at anfægte registreringen af varemærket "h.c. andersen
festfyrværkeri".
om henri drencks virksomhed, navnlig festfyrværkerivirksomhed, bemærkes,
at denne efter sagens oplysninger har fundet sted under anvendelse af navnet
h c andersen fyrværkeri / h c andersen festfyrværkeri gennem en årrække
forud for retail invests køb i 2011 af selskabet fyrværkerifabrikken jylland
aps. det lægges endvidere til grund, at henri drenck også har benyttet navnet
/ betegnelsen under parternes samarbejde og tillige efter ophøret af dette samar-
bejde.
uanset at der ikke foreligger fuldstændige oplysninger om henri drencks virk-
somhed i regi af forskellige selskaber og som personligt drevne virksomheder,
finder retten det ubetænkeligt at fastslå, at henri drenck på sin side har gjort en
sådan brug af betegnelsen h. c. andersen fyrværkeri, som er genstanden for
retail invests påstande, at han på tidspunktet for overdragelsen af selskabet
                                          25
fyrværkerifabrikken jylland aps havde opnået en kendetegnsret til betegnel-
sen i henhold til varemærkeloven og markedsføringsloven. da der, som anført
ovenfor, ikke skete en overdragelse af retten til navnet/kendetegnet i forbindel-
se med salget af selskabet, og da henri drencks rettigheder efter oplysningerne
og hans fortsatte virksomhed under og efter selskabssalget ikke kan anses at
være bortfaldet på andet grundlag, bestod henri drencks kendetegnsretlige be-
skyttelse af betegnelsen fortsat, da nærværende sag blev anlagt.
under de beskrevne omstændigheder har retail invest ikke grundlag for at for-
byde henri drenck at gøre brug erhvervsmæssig brug af betegnelsen h. c. an-
dersen fyrværkeri i sin virksomhed, og henri drencks fortsatte brug krænker
derfor ikke nogen retail invest tilkommende ret.
det følger af det anførte, at henri drenck frifindes for retail invests påstande,
og at retail invest frifindes for henri drencks selvstændige påstand.
efter sagens udfald og omstændigheder skal hver part bære egne sagsomkost-
ninger.
                           thi kendes for ret:
henri drenck frifindes for retail invest aps’ påstande.
retail invest frifindes for henri drencks påstand.
ingen af parterne betaler sagsomkostninger til den anden part.
 publiceret til portalen d. 14-12-2018 kl. 10:00
modtagere: sagsøgte henri drenck, sagsøger retail invest aps,
advokat (l) jens weinkouff højmark, advokat (h) lars broni
